text: Tyve millioner retur til det offentlige
  15 maj 2011 kl. 08.54
  SYDJYLLAND. Kommunerne i TV SYDs område har alene i år sendt over 20 millioner kroner tilbage til det offentliges kasser i uberettiget udbetalte ydelser ved at kontrollere anmeldelser om muligt socialt bedrageri.
  Det viser en undersøgelse, som TV SYD har foretaget.
  De tre topscorere er Hedensted og Kolding kommuner: begge kommuner har siden nytår inddraget sociale ydelser for 2,7 millioner kroner. Nummer tre på listen er Vejle - her er beløbet 2,3 millioner kroner.
  
  Find din kommune
  Her er den samlede liste over de beløb, som kommunerne har formået at få tilbage i det offentliges kasser i 2011:
  Hedensted - 2,7 millioner kr.
  Kolding - 2,7 millioner kr.
  Vejle - 2,3 millioner kr. 
  Haderslev - 2,2 millioner kr.
  Esbjerg - 2,0 millioner kr.
  Tønder - 1,8 millioner kr.
  Sønderborg - 1,5 millioner kr.
  Vejen - 1,3 millioner kr.
  Aabenraa - 1,3 millioner kr.
  Ikast-Brande - 1,1 millioner kr.
  Horsens - 0,8 millioner kr.
  Varde - 0,4 millioner kr.
  Fanø - 0 kr.
  
  Svarer til 228 sosu-assistenter
  Beløbet svarer nogenlunde til det, som det koster at ansætte 228 social- og sundhedsassistenter.
  To kommuner indgår ikke i oversigten:
  Billund kommune har først en medarbejder til at kontrollere anmeldelser om muligt socialt bedrageri fra den 1. juni 2011.
  Fredericia kommune har ikke ønsket at opgøre beløbet på nuværende tidspunkt.
  